રાજકોટ: રાજકોટમાં સેન્ટ મેરી સ્કૂલ પાસે સીબીએસસી અને ગુજરાત બોર્ડની ધો.5ની માન્યતા ન હોવા છતાં 180 વિદ્યાર્થીઓને ગત વર્ષે એડમીશન આપી દીધું હતું. ચાલુ શૈક્ષણિક વર્ષના માત્ર બે મહિના રહ્યા છે ત્યારે શિક્ષણ વિભાગે ધો. 5નો વર્ગ બંધ કરવા માટે આદેશ કર્યો છે. વિદ્યાર્થીઓને બીજી સ્કૂલમાં એડમિશન લેવા માટે સ્કૂલના સંચાલકો દ્વારા કહેવામાં આવ્યું છે. ત્યારે 180 વિદ્યાર્થીના ભવિષ્યને લઇને વિદ્યાર્થીઓ આજે સ્કૂલ ખાતે વિરોધ પર ઉતરી આવ્યા હતા અને અમારી સ્કૂલને માન્યતા આપોના સૂત્રોચ્ચાર કર્યા હતા.